# 2014թ. Հաշվետվություն (Վիճակագրական տվյալներ)

Հաշմանդամների և տարեցների հիմնահարցերի բնագավառում իրականացվող ծրագրերն ուղղված են եղել հաշմանդամների սոցիալական վիճակի բարելավմանը, հասարակությանը նրանց ինտեգրմանը, հավասար (մատչելի) պայմանների ապահովմանը, բժշկական, սոցիալական և հոգեբանական վերականգնմանն ուղղված աշխատանքներին: Մասնավորապես.

-ըստ անհրաժեշտության հաշմանդամներին տրամադրվել են պրոթեզավորման, պրոթեզաօրթոպեդիկ և վերականգնողական պարագաներ, թիկնասայլակներ, լսողական սարքեր, քայլակներ, հենակներ, ձեռնափայտեր: Իրականացվել են հաշմանդամների վերջույթների և աչքի պրոթեզավորումներ: Ծրագրի ընդհանուր ծախսը 2014թ. կազմել է 46,5 մլն դրամ,

-պետական բյուջեի միջոցների հաշվին կազմակերպվել է առանձին սոցիալական խմբերին պատկանող քաղաքացիների առողջարանային բուժումը, ինչպես նաև նրանց տրամադրվել են հանգստյան տների ուղեգրեր: Այս ծրագրից օգտվել է ավելի քան 556 քաղաքացի, ծախսը կազմել է 90,2 մլն դրամ,

-հիշարժան օրերի կապակցությամբ միանվագ դրամական օգնություն է տրամադրվել Հայրենական մեծ և ԼՂՀ պատերազմներում հաշմանդամ դարձած և զոհված զինծառայողների ընտանիքներին: Ընդ որում, ի նշանավորումն Հայրենական Մեծ պատերազմի հաղթանակի 69-ամյակի, մայիսի 9-ի կապակուցթյամբ ՀՄՊ մասնակիցներին, հաշմանդամներին և ՀՄՊ-ում զոհվածների ընտանիքներին տրամադրվել է 50.0 հազարական դրամ, իսկ ՀՄՊ մասնակիցներին և հաշմանդամներին հավասարեցված անձանց` 25,0-հազարական դրամ: ԽՍՀՄ մեդալակիրներին` 11,0- հազարական դրամ: Ծրագրի ընդհանուր ծախսը 2014թ. կազմել է 215,6 մլն դրամ:

-2014թ. ԼՂՀ պաշտպանության ժամանակ հաշմանդամ դարձած զինծառայողներին և զոհված (մահացած) զինծառայողների ընտանիքներին հատկացվել է 11.7 մլն դրամի չափով միանվագ ապահովագրական վճար:

Վարժական հավաքների և զինծառայության ընթացքում զոհված (մահացած) զինծառայողների հուղարկավորության ու գերեզմանների բարեկարգման համար տրամադրվել է 58,3 մլն դրամի չափով փոխհատուցում,

Շարունակվել է 2010թ. կյանքի կոչված ԼՂՀ պաշտպանության ժամանակ 2 և ավելի զոհ տված ընտանիքներին ամենամսյա դրամական օժանդակության տրամադրման ծրագիրը: Ծրագրի տարեկան ծախսը կազմել է 36,3 մլն դրամ:

«Ստեփանակերտի տուն-ինտերնատ» ՊՈԱԿ-ում 2014թ. խնամք են ստացել 75 ծեր և հաշմանդամ քաղաքացիներ, ինչի համար ԼՂՀ պետական բյուջեից ծախսվել է 108,4 մլն դրամ:

Միայնակ տարեցների խնամքի և սոցիալական սպասարկման ծառայությունների տրամադրումն 2014թվականի հուլիսի 1-ից իրականացվել է «Տնային պայմաններում միայնակ տարեցների և հաշմանդամների սոցիալական սպասարկման կենտրոն» պետական ոչ կառավարչական հիմնարկի միջոցով, որը տնային պայմաններում ապահովել է 131 միայնակ ծերերի խնամքը:

2015թ. հունվարի 1-ի դրությամբ ԼՂՀ-ում հաշմանդամների ընդհանուր թիվը կազմել է 9033 մարդ, որը ընդհանուր բնակչության 6,03 տոկոսն է: